*Lēmuma projekts*

**Par līdzekļu izdalīšanu no atsavināšanas procesā iegūtajiem līdzekļiem lietojumprogrammu paplašināšanai**

Izskatot Alūksnes novada Bāriņtiesas 26.06.2057. iesniegumu Nr. BAR/1.10/24/1214 “Par papildus līdzekļu piešķiršanu”, kas reģistrēts Alūksnes novada pašvaldībā 26.06.2024. ar Nr. ANP/1-42/24/2148, un Alūksnes novada pašvaldības Centrālās administrācijas Grāmatvedības 01.07.2024. iesniegumu “Par līdzekļu piešķiršanu”, kas reģistrēts Alūksnes novada pašvaldībā 01.07.2024. ar Nr. ANP/1-47/24/2181,

ņemot vērā Alūksnes novada pašvaldības aktualizētās Attīstības programmas 2022.-2027. gadam Rīcības plāna U.4.2. uzdevumu “Ieviest jaunus digitālos rīkus pašvaldības darbā”,

pamatojoties uz Pašvaldības likuma 10. panta pirmās daļas ievaddaļu, likuma “Par pašvaldību budžetiem” 30. pantu, Alūksnes novada pašvaldības domes 29.02.2024. noteikumu Nr.1/2024 “Par pašvaldības mantas atsavināšanas izdevumiem un rīcību ar iegūtajiem līdzekļiem” 6. punktu,

1. Izdalīt no atsavināšanas procesā iegūtajiem līdzekļiem finansējumu 7 199,00 EUR (septiņi tūkstoši viens simts deviņdesmit deviņu *euro*) apmērā Vienotās pašvaldību sistēmas (VPS) lietojumprogrammu paplašināšanai, tajā skaitā:
	1. Bāriņtiesu informācijas sistēmas (BARIS) jaunās funkcionalitātes ieviešanai – 3642 EUR (trīs tūkstoši seši simti četrdesmit divu *euro*) apmērā, finansējumu attiecinot uz 104001 uzskaites dimensiju – Alūksnes novada Bāriņtiesa;

1.2. Resursu vadības un grāmatvedības sistēmas (G-VEDIS) jaunās funkcionalitātes ieviešanai 3557 EUR (trīs tūkstoši pieci simti piecdesmit septiņu *euro*) apmērā, finansējumu attiecinot uz 0112 uzskaites dimensiju – Centrālā administrācija.

1. Alūksnes novada pašvaldības Centrālās administrācijas Finanšu nodaļai nodrošināt iepriekš minēto līdzekļu pārkārtošanu Alūksnes novada pašvaldības budžetā 2024.gadam.
2. Lēmums stājas spēkā ar tā pieņemšanu.